Diari Oficial de la Generalitat Valenciana


Sumari del DOGV 7903, del 25-10-2016 (2016/8181)

Informació pública de la modificació del catàleg estructural de béns i espais protegits, relativa a la descatalogació de la xemeneia situada al carrer de Xeraco, número 13.
----------------------------------------------------------------------------------------------------------------------------------------------------------------------------

### Dades del document

Número de DOGV
:   7903

Data del DOGV
:   25-10-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/8181


Data del document
:   17-10-2016

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de la modificació del catàleg estructural de béns i espais protegits, relativa a la descatalogació de la xemeneia situada al carrer de Xeraco, número 13. [2016/8181]  
El Ple de l'Ajuntament, en sessió celebrada el 29 de setembre de 2016, va adoptar l'acord que en la part dispositiva diu el següent:  
  
«Primer. Iniciar el procés de consulta a les administracions públiques afectades i persones interessades en la modificació puntual del catàleg estructural de béns i espais protegits de València relativa a la descatalogació de la xemeneia situada al carrer de Xeraco, número 13, i sotmetre-la a informació pública durant un termini de 45 dies, per mitjà d'inserció dels anuncis corresponents en el Diari Oficial de la Generalitat Valenciana i en un diari no oficial d'àmplia difusió de la localitat. Els anuncis indicaran l'adreça electrònica per a la seua consulta.  
  
  
Segon. Notificar l'inici de la fase de consulta a les següents administracions i públic interessat:  
- Servei d'Assessorament Urbanístic i Programació  
- Junta Municipal de Russafa  
- Direcció General de Cultura i Patrimoni  
- Associació de Veïns Devesa - Font de Sant Lluís  
- Associació de Veïns Fonteta de Sant Lluís  
- AIU del PAI Músic Chapí  
  
Tercer. Procedir a la inserció en el web municipal, www.valencia.es, de la documentació sotmesa a informació pública i posar-la a disposició del públic a l'Oficina Municipal d'Informació Urbanística, situada a la planta baixa de l'edifici municipal de l'Antiga Fàbrica de Tabacs, al carrer d'Amadeu de Savoia, número 11.»  
  
I de conformitat amb el que estableix l'article 57, en relació amb l'article 53 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), s'obri el període de consultes i informació pública per a la presentació d'al·legacions durant el termini de 45 dies hàbils, comptadors des de l'endemà de la publicació d'aquest acord en el Diari Oficial de la Generalitat Valenciana (DOGV). Durant aquest mateix termini, es podran presentar suggeriments i omplir les enquestes incloses en l'estudi d'integració paisatgística.  
  
La documentació es troba a disposició del públic a les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 h) i exposada en la web d'Urbanisme, www.valencia.es/urbanismo, en compliment de l'article 53.2 de la LOTUP.  
  
València, 17 d'octubre de 2016.- El secretari: Manuel Latorre Hernández.